אנה זק

אנה קוזניקוב (ברוסית: Анна Кузенкова; נולדה ב-12 במרץ 2001), המוכרת בשם הבמה אנה זק (Анна Зак), היא זמרת, אושיית רשת, דוגמנית ומגישה ישראלית ילידת-רוסיה.

==ביוגרפיה==
נולדה בשם אנה קוזניקוב בסוצ'י שברוסיה, ובגיל 10 עלתה לישראל עם אביה דניס קוזניקוב, אמהּ נטליה, אחותה הגדולה וסביהם, והם השתקעו באשדוד. טרם עלייתם, אמהּ הייתה אחות בבית חולים, ואביה עסק בנדל"ן. לאחר מכן הוריה נפרדו, ואביה חזר לרוסיה. היא התחנכה בבית ספר מקיף ח' שבאשדוד. שם המשפחה זק, שמשמש אותה, נבחר כשם במה קצר וקליט.

משפחתו של אביה יהודיה, בעוד משפחתה של אמהּ לא, ולפיכך זק עצמה אינה נחשבת ליהודייה על פי ההלכה. ב-2018, בריאיון ל"את", סיפרה זק שהיא לא שקלה לעבור גיור, אך היא מרגישה מאוד מחוברת לישראל ולתרבות שלה.

במרץ 2020 התגייסה לשירות בצה"ל ביחידת מיטב, במחלקת עידוד גיוס ודיגיטל, והשתחררה כעבור שנתיים.
אנה זק, 2021
== קריירה ==
זק החלה להתפרסם לאחר שהופיעה בשנת 2014 בעונתה השנייה של שעשועון הריאליטי "הבנים והבנות" בערוץ הילדים. התוכנית גרמה להיחשפותה של זק ולפריצתה ברשתות החברתיות.

=== דוגמנות ===
זק הופיעה בפרסומות של חברות ומותגים שונים, בישראל ומחוצה לה. באוגוסט 2016 שימשה כפרזנטורית של רשת הנעליים הישראלית "Scoop", ולפני כן הצטלמה לקמפיין עולמי של מותג הסרת השיער "Veet", השתתפה בקמפיין מותג הקוסמטיקה "סקין גירל" שעלה באירופה ואמריקה, בקמפיין של שוקו "יטבתה", ובסרטון של "המרכז לאינטרנט בטוח". בדצמבר 2016 היא שימשה כפרזנטורית של ליין הנערות של חברת האופנה הישראלית "Adika".

ב-2017 דגמנה לחברת הביגוד הישראלית "FIX". ביוני 2017 נבחרה להיות הפרזנטורית החדשה של רשת "אופיס דיפו" בישראל, וכחודש לאחר מכן, פורסם כי נבחרה להוביל קמפיין של חברת האקססוריז הישראלית "TOPTEN" לצד רוסלנה רודינה.

לזק יש מעל 5 מיליון עוקבים באפליקציית TikTok ומעל 1.4 מיליון עוקבים באינסטגרם. לפי דו"ח של חברת הניטור והמדידה SpyTheNet לחודש מרץ 2017, שפורסם באתר איגוד האינטרנט הישראלי, זק הייתה במקום הראשון ברשימת הישראלים המשפיעים באינסטגרם, עם מיליון עוקבים, ו-85 אלף אינטראקציות בממוצע לתמונה/וידאו.

בינואר 2017 זכתה בתואר האינסטגרם המוביל בבני נוער, בטקס תחרות האינסטגרם של השנה. באפריל 2017 זכתה במקום הראשון ב"אירוע אליפות המיוזיקלי" הראשון שנערך בסינמה סיטי גלילות.

במאי 2017 פורסם כי התקבלה לשלבים האחרונים של האודישנים ללהקה גלובלית חדשה בשם "Now United", פרי יצירתו של המפיק האנגלי סיימון פולר (מייסד הספייס גירלז) שתורכב מ-11 כוכבים מכל רחבי העולם. אולם ב-2018 התגלה שהיא תשמש כאחת הפרזנטוריות בלבד, ולא תופיע איתם כלל, מה שגרם לזק להחליט לא להצטרף אליהם.

בספטמבר 2017 הוציאה חברת הבישום הישראלית "SPRING" קולקציית בשמים הנושאת את שמה.

בנובמבר 2017 נבחרה להיות הפנים החדשות של חברת האופנה הישראלית "Twentyfourseven". נבחרה על ידי השבועון "מעריב לנוער" ל"בחירת השנה ברשת" לשנת 2017. בנוסף, נבחרה ל"כוכבת השנה ברשת" בטקס נבחרי פרוגי לשנת 2017.

בפברואר 2019 נבחרה להיות הפרזנטורית של חברת האופנה הישראלית "עדיקה".

מאז 2020 זק היא הפרנזטורית ביחד עם סטטיק ובן-אל תבורי של אורבניקה, חברת-הבת של קבוצת האופנה הישראלית הודיס (ביחד עם קרולינה למקה).

בספטמבר 2020 השתתפה זק בקמפיין של משרד הבריאות, כדי להעלות את מודעות הציבור לחבישת המסיכה בזמן מגפת הקורונה העולמית בישראל.

=== הנחיה ומשחק ===
הרפסודה", 2021]]
באוקטובר 2017 החלה להגיש פינה שבועית של מצעד סרטונים בתוכנית האקטואליה והבידור "הצנרת", שעלתה לשידור בערוץ 2 של רשת, ועברה בנובמבר 2017 לערוץ רשת 13.

בנובמבר 2018 השתתפה לצידה של קים אור אזולאי בתוכנית "הכוכב של קים ואנה" בערוץ TeenNick בישראל.

בשנת 2020 החלה להנחות את שעשועון הריאליטי "הבנים והבנות" בערוץ הילדים לצד עודד פז ובן זיני.

באותה שנה החלה לשחק בתפקיד מרכזי בתור שיקמה בסדרת הנוער "זיגי" שבערוץ טין ניק בישראל למנויי הוט.

שיחקה בתפקיד הנשי הראשי בתור סשה פרוסקה בסרט הנעורים הישראלי "הרפסודה" שיצא לאקרנים ב-2021, בו זק גם ביצעה את שיר הנושא "סוף אחר".

במאי 2023 עלתה סדרת הנוער המוזיקלית-קומית "לעוף על אנה" בערוץ TeenNick למנויי yes, בכיכובה של זק, העוקבת אחר נערה בשם אנה סולינסקי, שבבוקר אחד הופכת לכוכבת בינלאומית. הסדרה מבוססת באופן רופף גם על חייה של זק עצמה.

===מוזיקה===
ביוני 2017 השתתפה זק בתוכנית הדוקו-ריאליטי "להיות זמרת" בערוץ 24.

ב-23 באוגוסט 2017, הוציאה במסגרת התוכנית "להיות זמרת" את הסינגל הראשון שלה "Money Honey". באותה שנה זכתה זק בתואר "כוכבת הרשת של השנה" בטקס נבחרי הילדים 2017 של ערוץ הילדים. ב-24 בדצמבר 2017 הוציאה את הסינגל השני שלה "My Love".

ב-27 במרץ 2018 הוציאה את הסינגל השלישי שלה "Bang Bang". בקיץ 2018 זק נבחרה לשיר את שיר הנושא של הסרט "עד הקצה - ג'סטה 2", בו גם שיחקה. ב-20 באוגוסט 2018 התארחה בסינגל "Gravity", של המוזיקאי הצרפתי ריצ'רד אורלינסקי בשיתוף הראפר האמריקאי פאט ג'ו.

זק השתתפה במופע הפסטיגל שנערך ב-2019, כמו כן השתתפה בפעם השנייה ברציפות בפסטיגל שנערך באותה שנה, אם כי באופן מקוון בעקבות מגבלות מגפת הקורונה העולמית בישראל, וציין 40 שנות קיום למופע. בפסטיגל זה זק חידשה את השיר "קטן זה הכי כיף בעולם" שביצעו במקור להקת היי פייב.

באוגוסט 2020 הוציאה ביחד עם סטטיק ובן-אל תבורי את השיר "קוביות", השיר קיבל ביקורות שליליות על המילים ותוכן השיר, באותה שנה הוציאה את השיר "בלוק". ב-28 ביוני הוציאה (בשיתוף עם ערוץ הילדים) את השיר "סימן שאנחנו מגזימים" במטרה להילחם באלימות ובבריונות ברשת.

בשנת 2021 הוציאה את מיני-אלבום הבכורה שלה, "רצה סולו". באפריל, חידשה את השיר "שמור על העולם" ביחד עם מבצעו המקורי דוד ד'אור. באותה שנה הוציאה זק את השיר "בוקר טוב עולם" בשיתוף פעולה עם נסרין קדרי והצמד דולי ופן, את שיר הגאווה "גבר בפוראבר" שיצא לקראת מצעד הגאווה בתל אביב בהשתתפות פוראבר תל אביב, ואת השיר "כל הבאז" שהיה שיתוף הפעולה השני שלה עם ג'ורדי.

בינואר 2022 הוציאה את השיר "לך לישון", השיר היווה פריצת דרך בקריירה שלה לאחר שהיה לשירה הראשון אשר נכנס לפלייליסט של גלגלצ ואף הגיע למקום הראשון במצעד השבועי של התחנה. ב-22 במאי הוציאה את השיר "מי זאת", השיר שיחזר את הצלחת הסינגל הקודם ואף הוא הגיע למקום ראשון בגלגלצ, וכן במצעד השבועי של מדיה פורסט. באותה שנה התארחה ב"האח הגדול עונה 12" כאשר הופיעה לדיירים. זק השתתפה בפסטיגל 2022. באוקטובר 2022 הוכרז כי היא מועמדת בפעם השנייה לפרס המוזיקה של MTV אירופה למופע הישראלי הטוב ביותר לשנת 2022.<ref></ref> באותו החודש לקחה זק חלק בספיישל הטלוויזיוני "מחווה לדנה אינטרנשיונל", ששודר לרגל ציון 20 שנה לארגון נוער גאה (איגי) ולקריירה המוזיקלית של הזמרת-יוצרת הישראלית דנה אינטרנשיונל. היא ביצעה את "Love Boy". ב-11 בדצמבר 2022, יצא לאור השיר "ראשון בבוקר" ביחד עם הזמרות עדן בן זקן ונונו. ב-23 באוקטובר הוציאה את השיר "מה נשאר לי ממך".

ב-21 במרץ 2023 הוציאה את השיר "Hoodie" יחד עם הזמר מרגי. ב-28 במאי הוציאה לאור את הסינגל "אולסטאר וגופיות".<ref></ref><ref></ref> ב-27 באוגוסט הוציאה את הסינגל "כולם מזיזים".<ref></ref>

ב-9 במאי 2024 יצא לאור אלבום האוסף "ישראל בידור – שרים למדינה", שם ביצעה זק את השיר "אלבבאלה" לצד כפיר צפריר.<ref></ref> ב-19 ביוני הוציאה את השיר "וויני וידי ויצ'י". הקליפ הנלווה צולם כולו במצלמת פילם.<ref></ref> ב-2 ביולי הוציאה את השיר "עוד אחד".<ref></ref>

== חיים אישיים ==
בין השנים 2020–2023 הייתה בזוגיות עם הזמר רועי סנדלר.<ref></ref><ref></ref> החל מדצמבר 2023 נמצאת בזוגיות עם הזמר והשחקן יהונתן מרגי.

ב-10 במרץ 2021 שודר הפרק "לאן נעלמה אנה זק?" בתוכנית התחקירים "חשיפה" בקשת 12, בה חשפה זק שלקתה בשיתוק על שם בל במהלך שנת 2020, ולאחר מכן החלימה.

== דיסקוגרפיה ==

=== מיני-אלבומים===
* 2021: רצה סולו
* 2023: לייב סשן (Live)

== פילמוגרפיה ==
=== טלוויזיה ===
{| class="wikitable"
!שנה
!סדרה
!תפקיד
!הערות
|-
|2014
|הבנים והבנות
|rowspan="4" |בתפקיד עצמה
|rowspan="3" |משתתפת
|-
|2017
|להיות זמרת
|-
|2018
|הכוכב של קים ואנה
|-
|2020
|הבנים והבנות
|מנחה
|-
|2020–2022
|זיגי
|שיקמה
|4 עונות; תפקיד ראשי
|-
|2022
|האח הגדול עונה 12
| rowspan="2" |בתפקיד עצמה
| rowspan="2" |אורחת
|-
| rowspan="2" |2023
|האח הגדול עונה 13
|-
|לעוף על אנה
|אנה סולינסקי
|ראשית
|}

=== קולנוע ===
{| class="wikitable"
!שנה
!סרט
!תפקיד
!הערות
|-
|2021
|הרפסודה
|סשה
|ראשית, שרה את שיר הנושא
|}

=== במה ===
{| class="wikitable"
!שנה
!שם
!דמות
!הערות
|-
|2019
|פלייפסטיגל
|אנה
|
|-
|2020
|My פסטיגל
|שיקמה
|שבה לשחק את הדמות מ"זיגי"
|-
|2022
|פסטיגל על פסטיגל
|אנה/ נסיכת הממלכה
|
|-
|2024
|סינג פסטיגל
|
|
|}

== מועמדויות ופרסים ==
{| class="wikitable"
!שנה
!פרס
!קטגוריה
!פרויקט
!תוצאה
|-
! rowspan="5" |2022
! rowspan="5" |פרסי נבחרי השנה של פרוגי
|שחקנית ראשית בסדרת נוער
|זיגי
|
|-
|זמרת השנה
|אנה זק
|
|-
| rowspan="2" |שיר השנה
|"לך לישון"
|
|-
|"מי זאת"
|
|-
|זוג השנה
|אנה זק ורועי סנדלר
|
|}

==קישורים חיצוניים==

* 

* 
* 
* 
* [https://fashionforward.mako.co.il/nofilter/164346/?Partner=mw אנה זק: "ראיון בלי פילטרים"], באתר מאקו, 20 בנובמבר 2017
* 
* 
* 
* 
* 

==הערות שוליים==

קטגוריה:דוגמניות ישראליות
קטגוריה:דוגמנים ישראלים
קטגוריה:פעילות אינטרנט ישראליות
קטגוריה:אמנים ישראלים הידועים בשם במה
קטגוריה:עולות בשנות ה-2010
קטגוריה:עולים בשנות ה-2010
קטגוריה:עולים לא-יהודים
קטגוריה:זוכי טקס נבחרי הילדים
קטגוריה:פורבס 30Under30: ישראל
קטגוריה:ישראליות ילידות רוסיה
קטגוריה:ישראלים ילידי רוסיה
קטגוריה:משתתפות הפסטיגל
קטגוריה:מתחרי הבנים והבנות
קטגוריה:משתתפים בתוכניות מציאות ישראליות
קטגוריה:טיקטוקריות ישראליות
קטגוריה:רקדניות ישראליות
קטגוריה:שחקנים ישראלים
קטגוריה:זמרים ישראלים
קטגוריה:זמרות ישראליות
קטגוריה:זמרות פופ ישראליות
קטגוריה:זמרי פופ ישראלים
קטגוריה:מנחות ערוץ הילדים
קטגוריה:זמרות השרות בעברית
קטגוריה:פרזנטוריות ישראליות
קטגוריה:אשדוד: אישים
קטגוריה:בוגרי מקיף ח' (אשדוד)
קטגוריה:ישראליות שנולדו ב-2001
קטגוריה:ישראלים שנולדו ב-2001